Nick Clegg
Store norske leksikon,Historie,Verdens historie og samtidshistorie,Europa,Storbritannia og Nord-Irlands historie,Storbritannias samtidshistorie
Nick Clegg er en britisk politiker (liberaldemokrat). Han er utdannet ved Universitetet i Cambridge og har blant annet arbeidet som journalist.
Han var medlem av Europaparlamentet 1999–2004 og medlem av Underhuset 2005–2017, valgt fra en krets i Sheffield. Clegg var Liberal Democrats Europa-talsmann 2005–2006 og innenrikstalsmann 2006–2007. Han var partileder 2007–2015.Nick Clegg gjorde en god figur i valgkampen 2010, men partiet gikk likevel tilbake. Liberaldemokratene gikk deretter inn i en koalisjonsregjering med de konservative under ledelse av David Cameron, der Clegg var visestatsminister (2010–2015). Koalisjonsregjeringen skapte uklare ansvarsforhold, og Clegg ble beskyldt for løftebrudd. Etter partiets katastrofevalg i 2015, da det tapte 49 av sine 57 mandater, trakk han seg som partileder. Les mer i Store norske leksikon Storbritannia samtidshistorie